Dokument AFLAAI ZONE
Waar ons lag, leef en droom in geloof
Stralejakkers is bevoorreg om nou ook ons Kleuterskool maats as Rakkers aan boord van die Impie-vlug te hê. Hulle bring 'n nuwe opwinding tot die vlugspan met hulle skaterlaggies en duisende vragies. Hierdie maats se vlerke word nie net voorberei vir 'n vlug wat die winde kan teenstaan nie maar hulle word ook geleer hoe om die winde tot hulle voordeel te gebruik. Hulle word ontdekkingsreisigers wat die wêreld vanuit 'n veilige klaskamer te leer ken. Hierdie vaardighede en kennis dien as 'n stewige basis waarvandaan die Kleuterskool-Juffies saam met hulle weer op reis na nog hoër hoogtes vlieg. U geleentheid op 'n fantastiese langtermyn belegging begin reeds hier by ons Kleuterskooltjie.
DIE HOOF - W Jacobs
Laerskool Impala is 'n bevoorregte skool wat kan spog met 'n voedings-fasilitiet soos ons Kleuterskool. Dit is 'n kleurvolle sentrum waar Rakkertjies van kleins af geleer word deur te speel en waar hulle in 'n uiterse veilige leeromgewing die fynere kunsies van opvoeding aanleer.
DIE HOOF - Willem Jacobs
Impala Kultuur Kleuterskool is 'n spog-sentrum met gekwalifiseerde onderwyseresse wat hulle liefde vir kinders uitleef, deur hul Vroeë Kinder Ontwikkelingsvaardighede toe te pas om elke leerling te ontwikkel op sy eie unieke manier. Daar word in elke klassie onderrig gegee in Afrikaans en leef die kindertjies en onderwyseresse ook hul Christelike etos uit op alle terreine.
Ons leerders is gelukkige peuters wat liefdevol, vinnig en vlytig groei in hul leeromgewing. Die ontwikkeling van groot motoriese en klein motoriese vaardighede geniet deurlopende aandag en stimulering in die klaskamer sowel as op die pragtige speelterreine.
Om deel te wees van hierdie gesin, is om jou kind 'n voorsprong in die lewe te gee. Dit is hier waar elke kindjie sy/haar eie karakter bou en ontwikkel.
Hier is die kans om u kindjie 'n groot voorsprong in die lewe te gee en om seker te maak dat hulle deel kan wees van die Impie-gesin en ons Spogskool.
Mnr. Willem Jacobs
Impala Kultuur Kleuterskool
Waar ons speel-speel leer
By Kleuterskool het ons 'n voldag program wat vanaf 06:30 in die oggend tot 17:30 in die middag.
Aankoms en buitespel
Weerkaart word bespreek
Verjaarsdae en Nuus
Temabespreking / Musiek / Fyn- en grootmotories
Toiletroetine / storietyd
Peuselhappie & koeldrank
Aktiwiteite wissel van vrystel tot motoriese en brein ontwikkeling. Hier word jou kind gestimuleer op 'n gebalanseerde wyse.
Neem begin van die jaar foto's
Wieledag Hoededag Pajamadag
Oupa & Oumadag
Roomys & Fliekdag
Neem van einde van die jaar foto's
Waterspele Konsert Kerspartytjie
Soos in enige skool om te verseker daar is orde en dissipline, moet daar gehoor gegee word aan die volgende.
Skoolreëls en Skoolbeleid
Dogters: Lang hare moet netjies vasgemaak word met rekkies. Hou maar hul kuifies kort sodat hare nie onnodig in die ogies hang nie.
Juwele: Beperk tot die minimum, aangesien leerdertjies lekker daarmee speel en vroetel en aandag sodoende vinnig afgelei word.
Naels: Naels moet kort en skoon wees.
Speelgoed: Geen speelgoed word skooltoe gebring nie, aangesien ons nie verantwoordelikheid daarvoor kan aanvaar nie.
Ouers, u kindjie is wel nog net in die Kleuterskool, maar dit sal waardeer word as u reeds van nou af gesonde gewoontes kweek by u kleuter tov laatkom en afwesigheid.
Gereëlde skoolbywoning is uiters belangrik vir u kind se vordering. Let wel dat ons reeds om 06:30 vm oop is in die oggend. Let asseblief daarop dat 'n boete van R50 kontant betaalbaar is vir elke 15 min of 'n gedeelte daarvan wat u laat is om u kindjie in die middag op te laai.
Die kleuters ontvang 4 keer per jaar 'n vorderingsverslag – aan die einde van elke kwartaal.
Alle kinders is daarom spesiaal en uniek en daarom laat ons elkeen toe om op hulle eie tempo te ontwikkel en te groei
(reeds vanaf 06:30 is personeel hier om u kind te ontvang)
Die Kleuterskool se naskoolsentrum funksioneer heeltemal apart en op ons eie gronde. Ons maats bly by die sentrum waar hulle veilig in hul omgewing na omgesien sal word.
Die naskool sal deur die vakansie ook beskikbaar wees. Daar sal elke vakansie 'n vakansieskool wees & gratis toesig wees vir voldagmaatjies. Geen formele klas word gegee nie.
15:00 Versnappering en Koeldrank
17:30 Naskool sluit (somer & winter)
Ons vra vriendelik dat ouers ons naskoolmaats stiptelik sal kom afhaal. Elke kindjie wat afgehaal word vanaf 13:00, word uitgeteken deur sy/haar ouer of gemagtigde persoon om u kind se veiligheid te verseker. Geen kind sal toegelaat word om te gaan indien hy/sy nie uitgeteken is nie. Geen boetie, sussie of ander minderjarige kind mag 'n kindjie uitteken nie!
Dit is vir ons baie belangrik dat die onderrigtyd optimaal benut word. Ons kan u verseker dat alle aspekte van u kind se ontwikkeling in ons kurrikulum sorgvuldig ingebou is, om u kind gereed te maak vir hul volgende lewensjaar.
Skoolgelde word jaarliks deur die Beheerliggaam vasgestel en aan die ouers voorgelê tydens die jaarliks...
Skoolgelde word jaarliks deur die Beheerliggaam vasgestel en aan die ouers voorgelê tydens die jaarlikse begrotingsvergadering. Die Kleuterskool tariewe is oor 11 maande vooruit betaalbaar voor die 7de van elke maand.
'n Jaarlikse registrasiefooi:
R400 is betaalbaar met inskrywing
Skoolfooie vir 2021 is as volg:
Halfdag 1-2 jaar = R2080 Voldag = R2470
Halfdag 2-3 jaar = R2080 Voldag = R2470
Halfdag Graad RRR = R1355 Voldag = R2260
Fooie kan kontant, per EFT of met 'n maandelikse debiet order betaal word. U word egter versoek om die betaalstrokie deur te epos vir rekord doeleindes
Bankbesonderhede vir Kleuterskool:
Rekening Naam - Laerskool Impala
Tipe Rekening - Tjek
Rekening Nr - 124 085 0440
Takkode - 630542
Verwysing - Leerder se naam, van & KS ook baba/1-2/3-4
KENNISGEWING VIR SKOOLVERLATING IS 'N VOLLE KALENDERMAAND SE GESKREWE KENNIS. BETALING VAN SKOOLGELDE VIR KENNISMAAND IS STEEDS VERPLIGTEND.
Maak 'n langtermyn verskil in u kind se lewe by 'n Christelik Afrikaanse skool wat werklik omgee vir u kind!
Die personeel by ons Kleuterskool is uitstekend en sal verseker dat daar na elke kind se belange omgesien word.
Izette van As
Vir enige verdere navrae of addisionele inligting, kan u ons gerus kontak. Moet asseblief nie huiwer indien u 'n vraag het nie.